open-index/open-wikipedia-markdown huggingface dataset:
ভুটানের জাতীয় জাদুঘর

thumb|260px|টেনচেন গুম্ফা থেকে পারোর দৃশ্য
**ভুটানের জাতীয় জাদুঘর** হলো পশ্চিম ভুটানের পারো শহরে অবস্থিত একটি সাংস্কৃতিক জাদুঘর। পারো শহরটি গৌরবময় ইতিহাস এবং অসংখ্য পবিত্র স্থানে সমৃদ্ধ। পারো উপত্যকাকে পৃথিবীর সবশেষ 'শ্যাংরি-লা' (কাল্পনিক পৌরানিক ভূমি) হিসাবে বিবেচনা হয়।  তা জং নামে পরিচিত বহু পুরোনো একটি ভবনকে ভুটানের তৃতীয় বংশের রাজা জিগমে দর্জি ওয়াংচুকের নির্দেশে ১৯৬৮ সালে সংস্কার করে জাদুঘরে রূপান্তর করা হয়। তা জং মানে হলো ওয়াচ টাওয়ার। এখানে দাঁড়ালে নিচের পারো উপত্যকার অপরূপ সব সৌন্দর্য দেখা যায়। ব্রোঞ্জের মূর্তি এবং চিত্রাঙ্কনের সুন্দর চিত্রসহ ভুটানি শিল্পের কিছু সেরা নমুনা রাখার জন্য এখানে প্রয়োজনীয় পরিকাঠামো তৈরি করা হয়েছিল। ব্যাপক সংগ্রহ রক্ষণের জন্য এখানে উপযুক্ত গ্যালারিও নির্মাণ করা হয়। শিল্পের কাজগুলি বৈজ্ঞানিক ও মার্জিতভাবে এখানে প্রদর্শিত করা হয়।

বর্তমানে জাতীয় জাদুঘরের দখলে রয়েছে ভুটানি শিল্পের ৩,০০০টিরও বেশি কাজ, যা ভুটানের ১,৫০০ বছরেরও বেশি সাংস্কৃতিক ঐতিহ্যকে সকলের সামনে তুলে ধরা হয়। বিভিন্ন সৃজনশীল ঐতিহ্য এবং শৃঙ্খলার সাথে বর্তমানের ও অতীতের একটি অসাধারণ মিশ্রণের প্রতিনিধিত্ব এই জাদুঘরে এলে দেখা যায়। প্রদর্শনীতে মূল্যবান বৌদ্ধ নিদর্শন রয়েছে যা পর্যটক ও তীর্থযাত্রীদের আকর্ষণ করে। জাদুঘরটি ছয়টি তলা নিয়ে গঠিত। এখানকার প্রদর্শনী সংগ্রহালয়ে বৌদ্ধধর্মের ইতিহাস, দেশের ইতিহাস, নৃতাত্ত্বিক বিষয়ে নানান সংগ্রহ রয়েছে। এই জাতীয় জাদুঘরে দুটি বেদীও রয়েছে, যা ধর্মীয় ইতিহাসের দিক থেকে বিশেষ পরিচয় বহন করে। দেশী ও বিদেশী দর্শনার্থীদের জন্য ভুটানের জাতীয় জাদুঘরটি একটি প্রধান আকর্ষণ।

ভুটানে জাদুঘর আন্দোলনের সূত্রপাত বেশ পুরানো। তিব্বতের ৩৩তম বৌদ্ধ রাজা স্রোংটসান গাম্পোর দ্বারা খ্রিস্টীয় ৭ ম শতাব্দীতে পারো কিচু লাখাং এবং বুমথাং জাম্পল লাখাং নির্মাণের মাধ্যমে মঠ ও মন্দির প্রতিষ্ঠার সময় এই আন্দোলনের খোঁজ পাওয়া যায়।

## ইতিহাস
পারোর তা-জং-এর ঐতিহাসিক ভবনে ভুটানের জাতীয় জাদুঘরটি রয়েছে। ১৯৪৯ সালে পারো ভ্যালির প্রথম গভর্নর, পনলপ তেনজিন দ্রুকদ্রা দ্বারা এই জাদুঘরটি নির্মিত হয়েছিল, যিনি দ্বিতীয় দ্রুক দেশি (ভুটানের অস্থায়ী প্রধান) হয়েছিলেন। ১৬৫৬ সাল থেকে ১৬৬৮ পর্যন্ত দেশটি শাসন করেছিলেন। তিনি ঝাবদ্রুং নগাওয়াং নামগেলের সৎ ভাইও ছিলেন।

তা-জং অর্থাৎ ওয়াচ টাওয়ারটি ১৬৫১ সালে সম্পন্ন হয়েছিল। এটি তিব্বত আক্রমণকারী বাহিনীর জন্য একটি আউটপোস্ট এবং ওয়াচ টাওয়ার হিসাবে দীর্ঘদিন ধরে কাজ করে।

## তথ্যসূত্র

বিষয়শ্রেণী:১৯৬৮-এ ভুটান
বিষয়শ্রেণী:জাতীয় জাদুঘর
বিষয়শ্রেণী:ভুটান
দ্য ন্যাশনাল ব্যাংক (ফিলিস্তিন)

**দ্য ন্যাশনাল ব্যাংক** (টিএনবি) হল ফিলিস্তিনের একটি আর্থিক প্রতিষ্ঠান। আল রাফাহ মাইক্রোফাইন্যান্স ব্যাংক এবং আরব প্যালেস্টাইন ইনভেস্টমেন্ট ব্যাংকের একীভূতকরণের ফলে এটির জন্ম হয়েছিল।

## তথ্যসূত্র

বিষয়শ্রেণী:সরকারি মালিকানাধীন ব্যাংক
বিষয়শ্রেণী:ফিলিস্তিনের ব্যাংক
বিষয়শ্রেণী:ফিলিস্তিনি মার্কা
বিষয়শ্রেণী:২০১২-এ ফিলিস্তিনে প্রতিষ্ঠিত
জ্যোতিষচন্দ্র রায়

**জ্যোতিষচন্দ্র রায়** (২০ এপ্রিল ১৮৯৯ – ২৪ নভেম্বর ১৯৭৫) ছিলেন খ্যাতনামা ভারতীয় বাঙালি প্রাণরসায়নবিদ। চিকিৎসাক্ষেত্রে অসামান্য অবদানের জন্য ভারত সরকার ১৯৬৮ খ্রিস্টাব্দে দেশের তৃতীয় সর্বোচ্চ বেসামরিক পুরস্কার পদ্মভূষণে সম্মানিত করে। 

## জন্ম ও শিক্ষা জীবন
জ্যোতিষচন্দ্র রায়ের জন্ম ১৮৯৯ খ্রিস্টাব্দের ২০ এপ্রিল ব্রিটিশ ভারতের অধুনা বাংলাদেশের বরিশাল জেলার বানারীপাড়া উপজেলার নরোত্তমপুরে। পিতা রায়বাহাদুর বরদাকান্ত রায় ছিলেন চক্ষুরোগ বিশেষজ্ঞ সিভিল সার্জন। জ্যোতিষচন্দ্র রায়ের পড়াশোনা শুরু হয় শান্তিনিকেতনে। এরপর কলকাতায়। উচ্চ শিক্ষার্থে বিদেশ গমন করেন। জার্মানির হাইডেলবার্গ বিশ্ববিদ্যালয়, বার্লিন বিশ্ববিদ্যালয় এবং যুক্তরাজ্যের লন্ডন পড়াশোনা করেন এবং গবেষনার চালান। ১৯২৪ - ২৬ খ্রিস্টাব্দে অধ্যাপক মার্টিন হ্যানের তত্ত্বাবধানে কলেরার মৌখিক টিকা'র উপর গবেষণা করে ১৯২৬ খ্রিস্টাব্দে বার্লিন বিশ্ববিদ্যালয় থেকে প্রথম শ্রেণীর অনার্স ডক্টরেট ডিগ্রি অর্জন করেন। প্রোটোজোলোজি তথা প্রোটোলজিতে *লেশম্যানিয়াসিস* এর উপর তার গবেষণা ছিল এক মৌলিক অবদান।

## কর্মজীবন

দেশে ফিরে জ্যোতিষচন্দ্র রায় ভারতের সেন্ট্রাল রিসার্চ ইনস্টিটিউটের প্রোটোলজিক্যাল সার্ভের ভারপ্রাপ্ত আধিকারিক নিযুক্ত হন। তবে ১৯৩৪ খ্রিস্টাব্দে তিনি সে কাজ ছেড়ে নিজে প্রতিষ্ঠা করেন *মেডিক্যাল রিসার্চ ইনস্টিটিউট* এবং সেখানেই আত্মনিয়োগ করেন। ১৯৫৪ খ্রিস্টাব্দে সংস্থাটির নাম *ইন্ডিয়ান ইনস্টিটিউট ফর বায়োকেমিস্ট্রি অ্যান্ড এক্সপেরিমেন্টাল মেডিসিন*-এ পরিবর্তিত হয়। ড.জ্যোতিষচন্দ্র রায় ১৯৬৪ খ্রিস্টাব্দ পর্যন্ত সংস্থাটির ডিরেক্টর ছিলেন। *অ্যানেলস্ অফ বায়োকেমিস্ট্রি অ্যান্ড এক্সপেরিমেন্টাল মেডিসিন* নামে একটি বার্ষিক একাডেমিক জার্নাল প্রকাশ করতেন।

১৯৬৮ খ্রিস্টাব্দে ড.জ্যোতিষচন্দ্র রায় ভারত সরকারের তৃতীয় সর্বোচ্চ বেসামরিক পুরস্কার পদ্মভূষণ লাভ করেন। 
## মৃত্যু
১৯৭৫ খ্রিস্টাব্দের ২৪ নভেম্বর  জ্যোতিষচন্দ্র রায় পরলোক গমন করেন।

## তথ্যসূত্র

বিষয়শ্রেণী:১৮৯৯-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:বানারীপাড়া উপজেলার ব্যক্তি
বিষয়শ্রেণী:বাঙালি রসায়নবিদ
বিষয়শ্রেণী:২০শ শতাব্দীর ভারতীয় রসায়নবিদ
বিষয়শ্রেণী:চিকিৎসায় পদ্মভূষণ প্রাপক
বিষয়শ্রেণী:বরিশাল বিভাগের বিজ্ঞানী
কার্লোস ফের্নান্দেস লুনা

**কার্লোস ফের্নান্দেস লুনা** (; জন্ম: ২২ মে ১৯৯৬; **কার্লোস ফের্নান্দেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

২০১২ সালে, ফের্নান্দেস স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
কার্লোস ফের্নান্দেস লুনা ১৯৯৬ সালের ২২শে মে তারিখে স্পেনের কাস্তিয়েহা দে গুসমানে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ফের্নান্দেস স্পেন অনূর্ধ্ব-১৬, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করে ১টি গোল এবং একটি শিরোপা জয়লাভ করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:সেভিয়া আতলেতিকোর খেলোয়াড়
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:দেপোর্তিবো লা করুনিয়ার খেলোয়াড়
বিষয়শ্রেণী:গ্রানাদা ফুটবল ক্লাবের খেলোয়াড়
বিষয়শ্রেণী:কাদিস ফুটবল ক্লাবের খেলোয়াড়
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:আলহারাফের ফুটবলার
ব্যালন ডি’অর নারী

**ব্যালন ডি'অর নারী** (, , এছাড়াও **বালোঁ দর ফেমিনেঁ** নামে পরিচিত) হলো ফরাসি সাময়িকী *[[ফ্রান্স ফুটবল]]* কর্তৃক প্রদানকৃত একটি বার্ষিক ফুটবল পুরস্কার, যা পূর্ববর্তী মৌসুমের সেরা নারী খেলোয়াড়কে প্রদান করা হয়। এটি ২০১৮ সালে প্রথম প্রদান করা হয়েছিল, যা নরওয়ের আদা হেগেরবার্গ জয়লাভ করেছিলেন। অস্ট্রেলীয় আক্রমণভাগের খেলোয়াড় স্যাম কার এবং ফরাসি রক্ষণভাগের খেলোয়াড় ওয়েন্দি রেনার একমাত্র খেলোয়াড় যারা প্রতিষ্ঠার পর থেকে প্রতি বছর এই পুরস্কারের জন্য মনোনীত হয়েছেন (২০১৮, ২০১৯, ২০২১, ২০২২, ২০২৩)। স্যাম কার একমাত্র খেলোয়াড় যিনি প্রতি বছর শীর্ষ ২০ মনোনয়নের মধ্যে স্থান পেয়েছেন এবং ধারাবাহিকভাবে শীর্ষ ৭-এ রয়েছেন। ২০২২ সালে বার্সেলোনার অধিনায়ক আলেক্সিয়া পুতেয়াস প্রথম ও একমাত্র খেলোয়াড় হিসেবে পরপর দুইবার এই পুরস্কার করেছেন।

## তথ্যসূত্র

নারী
বিষয়শ্রেণী:২০১৮-এ প্রবর্তিত পুরস্কার
প্রাণের মানুষ

***প্রাণের মানুষ*** হল ২০০৩ সালের বাংলাদেশী প্রণয়ধর্মী নাট্য চলচ্চিত্র। এটি পরিচালনা করেছেন আমজাদ হোসেন  এর কাহিনি লিখেছেন আলী হোসেন, চিত্রনাট্য ও সংলাপ লিখেছেন আমজাদ হোসেন। এতে শ্রেষ্ঠাংশে অভিনয় করেছেন শাবনূর, ফেরদৌস আহমেদ, ও শাকিব খান।

চলচ্চিত্রটি ২০০৩ সালের ১১ই জুলাই বাংলাদেশে মুক্তি পায়। এটি ৫ম সিজেএফবি পারফরম্যান্স পুরস্কারে সমালোচক শাখায় সেরা অভিনেতা (ফেরদৌস) ও সেরা অভিনেত্রী (শাবনূর) বিভাগে দুটি পুরস্কার অর্জন করে এবং ৬ষ্ঠ মেরিল-প্রথম আলো পুরস্কারে সমালোচক শাখায় সেরা চলচ্চিত্র পরিচালক - সমালোচক (আমজাদ) ও সেরা চলচ্চিত্র অভিনেতা - সমালোচক (শাকিব) বিভাগে দুটি মনোনয়ন লাভ করে।

## অভিনয়শিল্পীদল

* শাবনূর - স্মৃতি
* ফেরদৌস আহমেদ - অভি
* শাকিব খান - রাজ
* নাসিমা খান - রাজের মা
* শহিদুল আলম সাচ্চু
* ডলি জহুর - অভির মা
* জি এম আনসারী
* মমতাজুর রহমান
* জামিলুর রহমান শাখা
* মাইকেল টুক্কা
* ডন
* ববি - মোসলেম
* প্রিন্স
* শ্যামল জাকারিয়া
* বিনয় ভদ্র
* আদিত্য আলম
* সাগর
* সাফায়েত
* বাঁধন
* এন্টু
* জেরিন
* সেলিনা
* রূপা
* ডলি
* তৃষ্ণা
* হেনা চৌধুরী
* পারুল
* সীমা
* কবিতা রাণী সাহা
* এম এ শহীদ
* পল্লী মালেক
* রবিন
* মঞ্জু
* আলী রাজ - অতিথি চরিত্রে
* আমজাদ হোসেন - রাজের বাবা (অতিথি চরিত্রে)


## সঙ্গীত
*প্রাণের মানুষ* চলচ্চিত্রটির সঙ্গীতায়োজন করেছেন আলাউদ্দিন আলী। গানের গীত লিখেছেন আমজাদ হোসেন এবং "পাস্ট ইজ পাস্ট" গানের গীত লিখেছেন মনিরুজ্জামান মনির। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, কনকচাঁপা, মনির খান, সুজিত মোস্তফা, ও মমতাজ বেগম।

## পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:২০০৩-এর চলচ্চিত্র
বিষয়শ্রেণী:২০০৩-এর প্রণয়ধর্মী নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আমজাদ হোসেন পরিচালিত চলচ্চিত্র
বিষয়শ্রেণী:আমজাদ হোসেনের চিত্রনাট্য সংবলিত চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
গ্রীষ্মকালীন অলিম্পিকে ক্রিকেট

আধুনিক গ্রীষ্মকালীন অলিম্পিক গেমসে ক্রিকেট একটি খেলা রয়েছে। ১৯০০  সালে পুরুষদের প্রতিযোগিতায় এটি শুধুমাত্র একবার খেলা হয়েছিল ১৯০০ গ্রীষ্মকালীন অলিম্পিকে, যেখানে গ্রেট ব্রিটেন জিতেছিল। এটি ২০২৮ সালে আবার অন্তর্ভুক্ত হওয়ার কথা রয়েছে।

## অন্তর্ভুক্তি

ক্রিকেট মূলত ১৮৯৬ গ্রীষ্মকালীন অলিম্পিকে অন্তর্ভুক্ত হওয়ার কথা ছিল, যা অ্যাথেন্সে অনুষ্ঠিত হয়েছিল। সেই গেমসে ক্রিকেটই একমাত্র দলগত খেলা হতো। তবে, অপর্যাপ্ত দল থাকায় কোন খেলা অনুষ্ঠিত হয়নি।

ইভেন্টটি চার বছর পর ১৯০০ সালের গ্রীষ্মকালীন অলিম্পিকে প্যারিসে অনুষ্ঠিত হয়েছিল কিন্তু শুধুমাত্র দুটি দেশ প্রতিযোগিতা করেছিল, গ্রেট ব্রিটেন এবং আয়োজক ফ্রান্স। ফরাসি দলটি বেশিরভাগ ইংরেজ প্রবাসীদের দ্বারা প্রতিনিধিত্ব করেছিল, এবং এটি আনুষ্ঠানিকভাবে একটি মিশ্র দল হিসাবে বিবেচিত হয়। দলটি ডেভন এবং সমারসেট ওয়ান্ডারার্স ক্রিকেট ক্লাব দ্বারা প্রতিনিধিত্ব করেছিল, তাই জাতীয়ভাবে নির্বাচিত হয়নি। এটা বিবেচনা করা হয় যে অংশগ্রহণকারীদের মধ্যে খুব কমই প্রথম-শ্রেণীর ক্রিকেট খেলার জন্য যথেষ্ট ভালো ছিল, অন্যদিকে ব্রিটিশ দলের সামরসেটের মন্টেগু টোলার এবং আলফ্রেড বোয়ারম্যানের মাধ্যমে এই ধরনের আটটি খেলার অভিজ্ঞতা ছিল।

ম্যাচটি দুই দিন ধরে খেলা হয়েছিল যেখানে উভয় ১২-এ-সাইড দল দুটি করে ইনিংস ব্যাটিং করেছিল এবং প্রথম-শ্রেণীর মর্যাদা আকর্ষণ করতে পারেনি। ইংল্যান্ড ম্যাচটি ১৫৮ রানে জিতে স্বর্ণপদক জিতে নেয়। ফরাসিরা আরও পাঁচ মিনিট ধরে রাখলে খেলাটি ড্র ঘোষণা করা যেত।

একটি ক্রিকেট টুর্নামেন্ট ১৯০৪ গ্রীষ্মকালীন অলিম্পিকের জন্য সেন্ট লুইসে অনুষ্ঠিত হওয়ার কথা ছিল কিন্তু শেষ পর্যন্ত তা বাতিল করা হয়েছিল।

## ২০২৮ সালে পুনরায় অন্তর্ভুক্তি

ভারতীয় ক্রিকেট নিয়ন্ত্রণ বোর্ড (বিসিসিআই) এবং ইংল্যান্ড এবং ওয়েলস ক্রিকেট বোর্ড (ইসিবি) সহ ক্রিকেটের অনেকগুলি নিয়ন্ত্রক সংস্থা দীর্ঘদিন ধরে অলিম্পিকে ফিরে আসার বিরোধিতা করেছিল। ২০১৫ সালে ইসিবি তাদের বিরোধিতা প্রত্যাহার করে নেয়, এবং ২০১৭ সালের মার্চ মাসে, রিপোর্ট করা হয়েছিল যে আন্তর্জাতিক ক্রিকেট কাউন্সিলের প্রধান ডেভ রিচার্ডসন অলিম্পিক ক্রিকেটের জন্য "সঠিক সময়" বলে মনে করেছিলেন। বিসিসিআই-এর বিরোধিতা নরম হয়েছে বলেও খবর প্রকাশ করা হয়।

২০২০ সালের অক্টোবরে, যুক্তরাষ্ট্র ক্রিকেট বলেছিল যে এটি ২০২৮ গ্রীষ্মকালীন অলিম্পিকে লস অ্যাঞ্জেলেসে ক্রিকেটকে একটি দীর্ঘমেয়াদী লক্ষ্য হিসেবে অন্তর্ভুক্ত করার প্রস্তাব করেছে। ২০২০ সালে, বিসিসিআই তার বার্ষিক সাধারণ সভায় আন্তর্জাতিক অলিম্পিক কমিটির কাছ থেকে কিছু স্পষ্টীকরণ পাওয়ার পরে ২০২৮ সালে টি২০ ক্রিকেট অন্তর্ভুক্ত করার জন্য আইসিসি-এর বিডকে সমর্থন করার সিদ্ধান্ত নেয়। ২০২১ সালের আগস্টে, আইসিসি ২০২৮ এবং ২০৩২ সালের গেমগুলি দিয়ে শুরু করে অলিম্পিকে ক্রিকেটের অন্তর্ভুক্তির জন্য বিড করার পরিকল্পনা নিশ্চিত করেছে।

## পুরুষ
### ফলাফল

### অংশগ্রহণকারী দেশ

### পদকপ্রাপ্তরা

## মহিলা
### ফলাফল

### অংশগ্রহণকারী দেশ

### পদক বিজয়ী

## মাঠ

## তথ্যসূত্র

বিষয়শ্রেণী:গ্রীষ্মকালীন অলিম্পিকে ক্রিকেট
বিষয়শ্রেণী:গ্রীষ্মকালীন অলিম্পিকে ক্রীড়া
বিষয়শ্রেণী:বহু-ক্রীড়া প্রতিযোগিতায় ক্রিকেট
আয়না (দ্ব্যর্থতা নিরসন)

আয়না হল কাচ দিয়ে তৈরি মসৃণ তল বিশিষ্ট দর্পন।

## শিল্পকলা ও বিনোদন
* *[[আয়না (১৯৪৪-এর চলচ্চিত্র)|আয়না]]* - ১৯৪৪ সালের ভারতীয় হিন্দি চলচ্চিত্র।
* *[[আয়না (২০০৬-এর চলচ্চিত্র)|আয়না]]* - ২০০৬ সালের বাংলাদেশী চলচ্চিত্র।
চ্যাপো (পানীয়)

**চ্যাপো** মিষ্টি কলা, পানি ও মশলা দিয়ে তৈরি একটি পানীয়। এটি পেরুভীয় আমাজন জঙ্গলের ম্যাটস এবং শিপিবো জনগনের কাছ থেকে এসেছে,   এবং দারুচিনি ও লবঙ্গ দিয়ে মসলাযুক্ত সিদ্ধ মিষ্টি কলা থেকে তৈরি করা হয়।  ম্যাটসেরা ঘরে তৈরি খেজুর পাতার চালনির মাধ্যমে কলার নরম মাংস চেপে, চ্যাপো রান্না করে এবং আগুনে গরম করে পরিবেশন করে।

## তথ্যসূত্র

বিষয়শ্রেণী:পেরুভীয় পানীয়
বিষয়শ্রেণী:অ্যালকোহলমুক্ত পানীয়
বিষয়শ্রেণী:কলার পানীয়
কুর্মিটোলা গল্‌ফ ক্লাব

**কুর্মিটোলা গল্‌ফ ক্লাব** বাংলাদেশে অবস্থিত ঢাকা সেনানিবাসের একটি গলফ ক্লাব। এটি বাংলাদেশ সেনাবাহিনী কর্তৃক পরিচালিত। ক্লাবটির সভাপতি হলেন বাংলাদেশ সেনাবাহিনীর প্রধান জেনারেল ওয়াকার-উজ-জামান ওএসপি, এসজিপি, পিএসসি। ক্লাবটিকে "মর্যাদাপূর্ণ" হিসাবে বর্ণনা করা হয়েছে।

## ইতিহাস
ক্লাবটি ১৯৫৬ সালে প্রতিষ্ঠিত হয়। এটি ১৯৬৬ সালে বর্তমান অবস্থানে স্থানান্তরিত হয়। ২০১৬ সালে বাংলাদেশের পররাষ্ট্র মন্ত্রণালয় নিরাপত্তার আশঙ্কায় কূটনীতিকদের বাইরের কার্যক্রম বন্ধ করার পর দেশে বসবাসরত কূটনীতিকদের কাছে গল্‌ফ ক্লাবটি অফার করেছিল। গল্‌ফ ক্লাবের প্রাক্তন ক্যাডি সিদ্দিকুর রহমান ২০১৬ সালের অলিম্পিকে গল্‌ফ খেলার ইতিহাসে প্রথম বাংলাদেশি হয়েছিলেন। ক্লাবটি এশিয়ান ট্যুর ইভেন্ট, বসুন্ধরা বাংলাদেশ ওপেন সহ পেশাদার জাতীয় এবং আন্তর্জাতিক গলফ টুর্নামেন্ট আয়োজন করেছে।

## তথ্যসূত্র

বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের ক্লাব ও সমিতি
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের গল্‌ফ ক্লাব এবং কোর্স
বিষয়শ্রেণী:ঢাকার সমাজ
বিষয়শ্রেণী:ঢাকার ক্রীড়া অনুষ্ঠানস্থল
মোঃ হাবিবুল গনি

**মোঃ হাবিবুল গনি** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

## প্রাথমিক জীবন
গনি ১৯৬২ সালের ৩১ মে জন্মগ্রহণ করেন। তিনি চট্টগ্রাম বিশ্ববিদ্যালয় থেকে এমএসএস এবং আইন ডিগ্রি সম্পন্ন করেন।

## কর্মজীবন
গণি ১৯৮৯ সালের ৩ এপ্রিল জেলা আদালতের আইনজীবী হন।

১১ এপ্রিল ১৯৯২ তারিখে, গণি বাংলাদেশ সুপ্রিম কোর্টের হাইকোর্ট বিভাগের একজন আইনজীবী হন।

গণি ১৮ এপ্রিল ২০১০ তারিখে বাংলাদেশ সুপ্রিম  হাইকোর্ট বিভাগের অতিরিক্ত বিচারপতি নিযুক্ত হন।

গণি ১৫ এপ্রিল ২০১২ সালে হাইকোর্ট বিভাগের স্থায়ী বিচারপতি হন।

২০১৫ সালের ১১ জানুয়ারি গণি ও বিচারপতি জিনাত আরার আদালত কক্ষ থেকে ৫০০ গ্রাম ওজনের তিনটি বোমা উদ্ধার করা হয়।

১৭ ডিসেম্বর ২০১৭ তারিখে, গণি এবং বিচারপতি কে. এম. কামরুল কাদের দিনাজপুরের সহকারী ভূমি কমিশনার ও নির্বাহী ম্যাজিস্ট্রেট বিরোদা রানী রায়ের বৈধতার বিষয়ে একটি *সুয়া স্বতঃপ্রণোদিত* রুল জারি করে আইনজীবী নিরোদ বিহারী রায়কে কারাদণ্ড ও ৫০০ টাকা জরিমানা করেন। উপজেলা ভূমি অফিসে বসা বিরোধের জের ধরে এ ঘটনা ঘটে। বিরোদা রানী রায় তার কৃতকর্মের জন্য আদালতে নিঃশর্ত ক্ষমা চেয়েছেন।

১১ সেপ্টেম্বর ২০২০ সালে গণি এবং বিচারপতি মো. বদরুজ্জামান একটি রায় জারি করেন যাতে বলা হয় যে জামিনের শর্ত ভঙ্গ করা হয়েছে এমন প্রমাণ না থাকলে নিম্ন আদালত উচ্চ আদালত কর্তৃক জামিনপ্রাপ্ত ব্যক্তির জামিন বাতিল করতে পারে না।

২২ সেপ্টেম্বর ২০২১ তারিখে, গণি এবং বিচারপতি মোঃ রিয়াজ উদ্দিন খান আট বছরের জন্য কারাগারে থাকা সোনাগাজী থানার ভারপ্রাপ্ত কর্মকর্তা মোয়াজ্জেম হোসেনের জামিন প্রত্যাখ্যান করেন। হোসেন নুসরাত জাহান রাফি হত্যাকাণ্ডে নিহতের মৃত্যুর জবানবন্দি রেকর্ড করেছিলেন এবং ভিকটিমের অনুমতি ছাড়াই ভিডিওটি প্রচার করেছিলেন। ২০২১ সালের ডিসেম্বরে, গণি এবং মো. রিয়াজ উদ্দিন খান গ্রামীণ ব্যাংকের প্রতিষ্ঠাতা এবং নোবেল শান্তি পুরস্কার বিজয়ী মুহাম্মদ ইউনূসের বিরুদ্ধে শ্রম আইনের মামলায় ছয় মাসের স্থগিতাদেশ জারি করেন। গ্রামীণ কমিউনিকেশনের ১০১ জন শ্রমিককে স্থায়ী না করা ও প্রাপ্য সুবিধা না দেওয়ার অভিযোগে কলকারখানা ও প্রতিষ্ঠান পরিদর্শন অধিদপ্তরের পরিদর্শক আরিফুজ্জামান এ মামলা করেন।

২৫ জানুয়ারী ২০২২, গণি এবং বিচারপতি এস এম মজিবুর রহমান মাদক মামলায় সাংবাদিক কনক সারওয়ারের বোন নুসরাত শাহরিন রাকার জামিন প্রত্যাখ্যান করেন।

## তথ্যসূত্র


বিষয়শ্রেণী:২১শ শতাব্দীর বাংলাদেশী বিচারক
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী বিচারক
আয়না (২০০৬-এর চলচ্চিত্র)

***আয়না*** কবরীর রচিত ও পরিচালিত ২০০৬ সালের বাংলাদেশী প্রণয়ধর্মী নাট্য চলচ্চিত্র। এটি তার পরিচালিত প্রথম চলচ্চিত্র। চলচ্চিত্রটির সংলাপ লিখেছেন আখতারুজ্জামান। চলচ্চিত্রটি যৌথভাবে প্রযোজনা করেছে মাছরাঙ্গা প্রডাকশন্স এবং ইমপ্রেস টেলিফিল্ম। এসিড সন্ত্রাস নিয়ে নির্মিত এই চলচ্চিত্রে শ্রেষ্ঠাংশে অভিনয় করেছেন কবরী, সুভাষ দত্ত, এটিএম শামসুজ্জামান, ফেরদৌস আহমেদ, সোহানা সাবা। চলচ্চিত্রটির সঙ্গীতায়োজন করেছেন ইমন সাহা।

চলচ্চিত্রটি ২০০৬ সালের ২৬শে মে বাংলাদেশে মুক্তি পায়। এটি ২৮তম বাচসাস পুরস্কারে শ্রেষ্ঠ সংলাপ রচয়িতা (আখতারুজ্জামান) বিভাগে একটি এবং ৯ম মেরিল-প্রথম আলো পুরস্কারে সেরা চলচ্চিত্র ও সেরা চলচ্চিত্র অভিনেত্রী - সমালোচক (সাবা) বিভাগে দুটি পুরস্কার লাভ করে।

## অভিনয়শিল্পীদল
* কবরী - আফরোজা, আইনজীবী
* সুভাষ দত্ত - আজম আলী
* রানী সরকার - খালা, চা দোকানী
* এটিএম শামসুজ্জামান - চান মিয়া, জমিদার
* ফেরদৌস আহমেদ - দোলন
* সোহানা সাবা - কুসুম
* জয়রাজ - রমিজ
* জ্যোতিকা জ্যোতি - ফাতেমা ভাবী
* কহিনূর - খালেক
* সাকের ওসমান
* শান ওসমান
* সমাপ্তি
* আরজুমান্দ আরা বকুল -
* শিরিন শীলা
* সঙ্গীতা
* চৈতি
* বাপ্পী
* আদিত্য
* শাওন
* মিঠু
* মোজাম্মেল হোসেন
* রত্না
* সুবর্ণা
* বিউটি
* ইরা
* পিয়াল
* ডা. অনুপম সেন

## সঙ্গীত
*প্রাণের মানুষ* চলচ্চিত্রটির সঙ্গীতায়োজন করেছেন ইমন সাহা। গানের গীত লিখেছেন গাজী মাজহারুল আনোয়ার। গানে কণ্ঠ দিয়েছেন কনকচাঁপা, পলাশ, আবিদা সুলতানা ও ঝুমু খান।

## পুরস্কার
;২৮তম বাচসাস পুরস্কার
* **জয়:** শ্রেষ্ঠ সংলাপ রচয়িতা - আখতারুজ্জামান

;৬ষ্ঠ মেরিল-প্রথম আলো পুরস্কার
* **জয়:** সেরা চলচ্চিত্র - ফরিদুর রেজা সাগর (প্রযোজক)
* **জয়:** সেরা চলচ্চিত্র অভিনেত্রী (সমালোচক) - সোহানা সাবা

## তথ্যসূত্র

## বহিঃসংযোগ
* 
* 

বিষয়শ্রেণী:২০০৬-এর চলচ্চিত্র
বিষয়শ্রেণী:২০০৬-এর প্রণয়ধর্মী নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
পাটন জাদুঘর

**পাটন জাদুঘর** (নেপালি: पाटन संग्रहालय) হলো নেপালের একটি যাদুঘর যা নেপালের ললিতপুরে অবস্থিত।  জাদুঘরটি ইউনেস্কোর বিশ্ব ঐতিহ্যবাহী স্থানের  অধীনে পড়ে।  

## ইতিহাস
পাটন জাদুঘরটি ১৯৯৭ সালে প্রয়াত রাজা বীরেন্দ্র বীর বিক্রম শাহ উদ্বোধন করেন।  পাটান জাদুঘরটি নেপালের ঐতিহ্যবাহী পবিত্র ধর্মীয় শিল্পকলাগুলিকে একটি বিশিষ্ট স্থাপত্যের পরিবেশে প্রদর্শন করে। ভবনটি পাটন দরবারের একটি পুরানো আবাসিক দরবার সাবেক বাসভবন।, যা কাঠমান্ডু উপত্যকার প্রাক্তন মল্ল রাজাদের রাজপ্রাসাদগুলির মধ্যে একটি ছিল। রাজকীয় প্রাসাদটি ১৭৩৪ সালে একটি বৌদ্ধ মঠের জায়গায় নির্মিত হয়েছিল। যাদুঘরের কেন্দ্রীয় আঙিনাটি কেশব নারায়ণ চক নামে পরিচিত। কেশবনারায়ণ - ভগবান বিষ্ণুর একটি রূপ। জাদুঘরের কেন্দ্রে কেশবনারায়ণের একটি মন্দির রয়েছে। এই জাদুঘরের স্থানটি ইতিহাসে চৌকোট দরবার বা চারকোণা দুর্গ-প্রাসাদ হিসাবে লিপিবদ্ধ আছে। কাঠমান্ডু উপত্যকার স্মৃতিস্তম্ভগুলি রক্ষার জন্য ইউনেস্কোর একটি আন্তর্জাতিক প্রচারাভিযান হয়। সেই প্রচারাভিযানে অস্ট্রিয় সরকার পাটন দরবার স্কোয়ার সংরক্ষণের জন্য নেপাল সরকারের সাথে যৌথভাবে কাজ করার অঙ্গীকার করে। এটি নেপালের প্রথম সরকারি জাদুঘর যা নিজস্ব পরিচালনা পর্ষদের দ্বারা পরিচালিত একটি স্বায়ত্তশাসিত প্রতিষ্ঠান হিসাবে পরিচিতি লাভ করেছে। এই জাদুঘরটিতে বৌদ্ধধর্মের উপর জ্ঞান অর্জনের জন্য পাটান-শহরে শিল্প ও স্থাপত্যের প্রাধান্য পেয়েছে। যাদুঘরটি দর্শনার্থীদের কাছে দক্ষিণ এশিয়ার অন্যতম সেরা জাদুঘর হিসেবে প্রশংসিত হয়েছে।

## বর্তমান
২০১৫ সালের এপ্রিলে ভূমিকম্পে পাটন দরবার স্কোয়ার ব্যাপকভাবে ক্ষতিগ্রস্ত হয়।

পরিচালনা পর্ষদের বর্তমান চেয়ারম্যান হলেন ভারতমণি সুবেদী, সংস্কৃতি, পর্যটন ও বেসামরিক বিমান চলাচল মন্ত্রক, সিং দরবার, কাঠমান্ডু। 

এই জাদুঘরের প্রবেশ মূল্য বিদেশী দর্শকদের জন্য ১০০০ নেপালি রুপি, সার্ক দর্শকদের জন্য ২৫০, নেপালি দর্শকদের জন্য ৩০ এবং নেপালি শিক্ষার্থীদের জন্য (পরিচয় সহ) ১৫ টাকা। 

## সংগ্রহশালা
পাটন জাদুঘরের লক্ষ্য হলো "সংরক্ষণ ও প্রদর্শনীর মাধ্যমে হিন্দু ও বৌদ্ধ ধর্মের পবিত্র শিল্প, সংস্কৃতি এবং মূর্তিবিদ্যার ব্যাখ্যা" করা। 

জাদুঘরের প্রদর্শনী নেপালের সাংস্কৃতিক ইতিহাসের দীর্ঘ সময়কে বর্ণণা করে। এই জাদুঘরটিতে ১,১০০টিরও বেশি নিদর্শন রয়েছে, যার মধ্যে প্রায় ২০০টি স্থায়ী প্রদর্শনে রয়েছে৷ 

বেশিরভাগ প্রদর্শিত বস্তু ঢালাই ব্রোঞ্জ দিয়ে তৈরি। মূর্তিগুলি বেশিরভাগ হিন্দু ও বৌদ্ধ দেবদেবীর ভাস্কর্য। কিছুক্ষেত্রে গিল্ট কপার রেপোসের কাজও রয়েছে। ঐতিহ্যবাহী কারুশিল্পের জন্য পাটান বিখ্যাত। 

চিত্র:Sakyamuni_Buddha,_Patan_Museum.jpg|শাক্যমুনি বুদ্ধ
চিত্র:A_statue_of_one_of_Buddha.jpg|বুদ্ধ
চিত্র:Chaityas_of_Kathmandu_Valley.jpg|কাঠমান্ডুর চৈত্যরা
চিত্র:Carvings_made_of_bronze_in_arc_shape.jpg|ব্রোঞ্জ ঢালাই এবং নকশা
চিত্র:14th century Lakshmi-Narayan Statue.jpg|১৪ শতকের লক্ষ্মী-নারায়ণ মূর্তি
চিত্র:Dipankar, the Buddha of fixed light 01.jpg|দীপঙ্কর বুদ্ধ, নেপাল, ১৭-১৮ শতক
চিত্র:Patan Durbar Square (50).JPG|চারমুখী শিবলিঙ্গ
চিত্র:A wooden window with carvings.jpg|খোদাই করা একটি নেপালী কাঠের জানালা


## তথ্যসূত্র

বিষয়শ্রেণী:১৯৯৭-এ নেপালে প্রতিষ্ঠিত
বিষয়শ্রেণী:নেপালের জাদুঘর
শেখ রেজোয়ান আলী

**শেখ রেজোয়ান আলী** বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি।

## কর্মজীবন
২০০০ সালে, মেট্রোপলিটন দায়রা জজ হিসাবে, আলী হুমায়ুন জহির হত্যা মামলার বিচারক ছিলেন, যিনি ইউনাইটেড কমার্শিয়াল ব্যাংক লিমিটেডের একজন পরিচালক ছিলেন যা জোরপূর্বক আখতারুজ্জামান চৌধুরী বাবু কর্তৃক দখল করা হয়েছিল।

৬ নভেম্বর ২০০১ সালে আলী এবং বিচারপতি গৌর গোপাল সাহা একটি রায় জারি করেন যা বলেছিল যে আদালতকে চলমান বিচারে অতিরিক্ত প্রমাণের অনুমতি দেওয়ার কারণ রেকর্ড করতে হবে।  ২০০৩ সালে ৩ জুলাই তারিখে, রাষ্ট্রপতি ইয়াজউদ্দিন আহম্মেদ আলীকে হাইকোর্ট বিভাগের স্থায়ী বিচারপতি নিযুক্ত করেন।

২০০৮ সালের সেপ্টেম্বরে, আলী এবং বিচারপতি মো. রইস উদ্দিন তার আইনজীবী শেখ ফজলে নূর তাপসের আবেদনের পরিপ্রেক্ষিতে একজন ব্যবসায়ী নূর আলীর দায়ের করা চাঁদাবাজির মামলায় সাবেক প্রধানমন্ত্রী শেখ হাসিনার জামিন আবেদন নাকচ করে দেন। বাংলাদেশ সরকারের পক্ষ থেকে জামিন আবেদনের প্রতিদ্বন্দ্বিতা করা হয়।

২০০৯ সালের জানুয়ারিতে আলী এবং বিচারপতি মো. রইস উদ্দিন আইন প্রয়োগকারী সংস্থাকে নাইকো দুর্নীতি মামলা এবং বার্জ-মাউন্টেড পাওয়ার প্ল্যান্ট দুর্নীতি মামলায় প্রধানমন্ত্রী শেখ হাসিনাকে হয়রানি না করার জন্য বলেছিলেন।

২০১০ সালের মে মাসে, আলী এবং বিচারপতি হাবিবুল গণি শেখ ফজলে নূর তাপসের উপর বোমা হামলার অভিযোগে দায়ের করা মামলায় লেফটেন্যান্ট কর্নেল খন্দকার আবদুর রশিদের মেয়ে মেহনাজ রশিদকে জামিন দেন। ২০১০ সালের জুলাই মাসে, আলী ও আলী এবং বিচারপতি মো. হাবিবুল গণি ১৯৮৮ সালে রাজশাহী বিশ্ববিদ্যালয়ে ইসলামী ছাত্রশিবির কর্মীকে হত্যার ঘটনায় বিচারপতি মো. রুহুল কুদ্দুস সহ ১১ জনের বিরুদ্ধে হত্যার বিচার স্থগিত করেন।

২০১১ সালের জুনে, আলী এবং বিচারপতি মুহাম্মদ আবদুল হাফিজ ২০০১ সালের নারায়ণগঞ্জ বোমা হামলার ঘটনায় দায়ের করা মামলায় আবদুস সালাম পিন্টু এবং নাসিরুদ্দিন আহমেদ পিন্টুকে জামিন দেন।

## তথ্যসূত্র


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:জীবিত ব্যক্তি
ইভটিজিং (চলচ্চিত্র)

***ইভটিজিং*** কাজী হায়াৎ রচিত ও পরিচালিত ২০১৩ সালের বাংলাদেশী নাট্য চলচ্চিত্র। কাজী মারুফ ফিল্মস্‌-এর ব্যানারে চলচ্চিত্রটি প্রযোজনা করেন মোহাম্মদ মোকাররম সর্দার ও কাজী মারুফ। নারী উত্ত্যক্তকরণ নিয়ে নির্মিত চলচ্চিত্রটিতে শ্রেষ্ঠাংশে অভিনয় করেন কাজী মারুফ, তমা মির্জা, মিজু আহমেদ, কাজী হায়াৎ ও কাবিলা। চলচ্চিত্রটির সুর ও সঙ্গীতায়োজন করেন সাগীর আহমেদ।

চলচ্চিত্রটি ২০১৩ সালের ৬ই সেপ্টেম্বর বাংলাদেশে মুক্তি পায় ও ব্যবসাসফল হয়। এটি ৩৫তম বাচসাস পুরস্কারে শ্রেষ্ঠ গায়িকা বিভাগে একটি পুরস্কার এবং ১৬তম মেরিল-প্রথম আলো পুরস্কারে সেরা চলচ্চিত্র - সমালোচক (মারুফ), সেরা চলচ্চিত্র পরিচালক - সমালোচক (হায়াৎ), ও সেরা চলচ্চিত্র অভিনেত্রী - সমালোচক (তমা) বিভাগে তিনটি মনোনয়ন লাভ করে।

## অভিনয়শিল্পী
* কাজী মারুফ - কাশেম আলী
* তমা মির্জা - কুলসুম
* মিজু আহমেদ - কানা মোল্লা
* কাজী হায়াৎ - মণি ডাক্তার
* কাবিলা - ডোম কানাই
* হাবিব খান
* সোহেল বাবু
* মোহাম্মদ আশরাফুল ইসলাম
* গোলাম মাওলা
* দুলারী
* নাসরিন
* রাশেদা চৌধুরী
* গুলশান আরা
* মারিয়া চৌধুরী - হোসনে আরা
* রুমা মুনতাসির
* ডাবলু বেপারী
* কবির
* দেলোয়ার হোসেন
* উজ্জ্বল
* মোঃ জাকির হোসেন
* বুলেট
* এস. আই. সালাউদ্দিন
* এস. আই. রফিকুল ইসলাম
* নিরঞ্জন বিশ্বাস
* সাহদাত হোসেন
* আলাউদ্দিন
* জাহানারা

## সঙ্গীত
*ইভটিজিং* চলচ্চিত্রটির সুর ও সঙ্গীতায়োজন করেছেন সাগীর আহমেদ। গানের গীত লিখেছেন মুনশী ওয়াদুদ, ঠাকুর দ্বীজদাস ও মজিবুর রহমান পলাশ। গানে কণ্ঠ দিয়েছেন সাবিনা ইয়াসমিন, আলম আরা মিনু, ফকির সাহাবুদ্দিন, পুলক, বিউটি, নির্ঝর, সাগীর।

## মুক্তি
চলচ্চিত্রটি ২০১৩ সালের ৬ই সেপ্টেম্বর বাংলাদেশে ৪৫টি প্রেক্ষাগৃহে মুক্তি পায়। হল মালিক সমিতির হিসাব অনুযায়ী এটি সেই বছরের পঞ্চম সর্বোচ্চ ব্যবসাসফল চলচ্চিত্র।

## পুরস্কার
;৩৫তম বাচসাস পুরস্কার
* **জয়:** শ্রেষ্ঠ গায়িকা - সাবিনা ইয়াসমিন (গান: "সই লো সই")

;১৬তম মেরিল-প্রথম আলো পুরস্কার
* **মনোনীত:** সেরা চলচ্চিত্র (সমালোচক) - কাজী মারুফ
* **মনোনীত:** সেরা চলচ্চিত্র পরিচালক (সমালোচক) - কাজী হায়াৎ
* **মনোনীত:** সেরা চলচ্চিত্র অভিনেত্রী (সমালোচক) - তমা মির্জা

## তথ্যসূত্র

## বহিঃসংযোগ
* 
* 

বিষয়শ্রেণী:২০১৩-এর চলচ্চিত্র
বিষয়শ্রেণী:২০১৩-এর নাট্য চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:কাজী হায়াৎ পরিচালিত চলচ্চিত্র
বিষয়শ্রেণী:কাজী হায়াতের চিত্রনাট্য সংবলিত চলচ্চিত্র
১৪৯ স্কোয়াড্রন, প্রজাতন্ত্র সিঙ্গাপুর বিমান বাহিনী

সিঙ্গাপুরের বিমান বাহিনী এর **১৪৯ স্কোয়াড্রন, প্রজাতন্ত্র সিঙ্গাপুর বিমান বাহিনী** "শিকরা" একটি যুদ্ধবিমান-বোমার স্কোয়াড্রাম যা পাইয়া লেবার বিমানবন্দরে অবস্থিত। স্কোয়াড্রনটি "*অবিচল*" শ্লোগান অনুসারে চলে, যার মাস্কট হিসেবে শিক্রা গ্রহণ করা হয়।

## ইতিহাস
স্কোয়াড্রনটি পায়া লেবার এয়ার বেস  এ অবস্থিত ১৪৯ স্কোয়াড্রন ১৯৮৫ সালের ১ জুন আরএসএএফ এর একটি যুদ্ধবিমান স্কোয়াড্রনের ইন্টারসেপ্টর ভূমিকায় কাজ করার জন্য উদ্বোধন করা হয়। ১৯৯৯ সালে এর দশকের গোড়ার দিকে উন্নত এফ - ৫এস / টি টাইগার - ২ যুদ্ধবিমানে রূপান্তরিত হওয়ার আগে স্কোয়াড্রন প্রাথমিকভাবে সুপারসনিক এফ - ৫ই / এফ টাইগার ২ যুদ্ধবিমান পরিচালনা করেছিল। এগুলি নতুন অত্যাধুনিক এভিয়নিক্স দিয়ে পুনরায় সজ্জিত করা হয়েছিল যা বিমানকে বায়ু - থেকে - বায়ু এবং বায়ু - থেকে স্থল মিশন উভয়ই চালানোর ক্ষমতা দেয়। ৫ এপ্রিল ২০১০ সালে প্রতিরক্ষা মন্ত্রী তেও চি হেন পয়া লেবার বিমান ঘাঁটিতে একটি আরএসএএফ অনুষ্ঠানে মার্কিন যুক্তরাষ্ট্রের মাউন্টেন হোম এয়ার ফোর্স বেস থেকে ফিরে আসা পাঁচটি এফ - ১৫এসজি স্ট্রাইক ফাইটারের আগমনের সাথে স্কোয়াড্রনটি পুনরায় আবার  উদ্বোধন করা হয়।

## তথ্য
লেজের মাঝখানে একটি টোনড ডাউন স্কোয়াড্রন লোগো দিয়ে লেজটি সাজানো হয়েছে এবং বেসে ক্রমিক নম্বর রয়েছে। এটিই একমাত্র ফাইটার স্কোয়াড্রন যা একটি পোকাকে তার মাসকট হিসেবে বেছে নিয়েছে।

## অর্জন
স্কোয়াড্রনটি ২০০৭ সালে মার্কিন যুক্তরাষ্ট্র ও থাইল্যান্ডের বিমান বাহিনীর সাথে ফাইভ পাওয়ার ডিফেন্স অ্যারেঞ্জমেন্টস (এফ. পি. ডি. এ) এবং অনুশীলন কোপ টাইগারের আওতায় অনুশীলন বারসামা শিল্ড এবং বারসামা লিমার মতো বেশ কয়েকটি বড় বহুপাক্ষিক মহড়ায় স্কোয়াড্রন সক্রিয়ভাবে জড়িত ছিল। এই স্কোয়াড্রনটি সিঙ্গাপুর আর্মড ফোর্সেস বেস্ট ইউনিট প্রতিযোগিতায় আটবার সেরা ফাইটার স্কোয়াড্রনের পুরস্কারও পেয়েছে। স্কোয়াড্রন পরবর্তী বছরগুলিতে সেরা ফাইটার স্কোয়াড্রন পুরস্কার জিতেছে  ১৯৮৬,১৯৮৮,২০০২,২০০৮,২০১১,২০১৩ এবং ২০১৮ সালে।

## বিমান চালিত

# **15× F-5S এবং 1× F-5T টাইগার-IIs** (1985-2010)
# **24× F-15SG স্ট্রাইক ঈগলস** (2010-বর্তমান)

## চিত্রশালা

File:RSAF F-5.jpg|১৪৯ স্কোয়াড্রনের একটি এফ - ৫এস টাইগার - ২ রানওয়ের দিকে এগিয়ে চলেছে।
চিত্র:সেরা আরএসএএফ ইউনিট পুরস্কার ২০০৪.JPG|পায়া লেবার বিমান ঘাঁটিতে অবস্থিত ১৪৯ স্কোয়াড্রনের কর্মী ও কর্মীরা ২০০৪ সালে সেরা যোদ্ধা স্কোয়াড্রন পুরস্কার জেতার পর স্কোয়াড্রনে এফ - ৫এস - এর সামনে পোজ দিচ্ছেন। 
চিত্র:সেরা আরএসএএফ ইউনিট পুরস্কার ২০০৮.JPG|২০০৮ সালে সেরা ফাইটার স্কোয়াড্রন পুরস্কার জেতার পর স্কোয়াড্রনের এফ - ৫এস - এর সামনে পোজ দিয়ে ১৪৯ স্কোয়াড্রনে স্কোয়াড্রণ কর্মী ও কর্মীরা। 
File:RSAF Boeing F-15SG Strike Eagle DRW Butler.jpg|১৪৯ ডারউইন বিমানবন্দরে স্কয়ার্ডন এর F - 15SG ২০১১।


## বহিঃসংযোগ
*RSAF web page on 149 Sqn & Paya Lebar Air Base (PLAB)

## তথ্যসূত্র

বিষয়শ্রেণী:সঙ্গাপুরের বিমান বাহিনীর স্কোয়াড্রন
নেপালের মেলার তালিকা

এটি নেপালের বিভিন্ন প্রদেশে পালিত মেলার একটি তালিকা।

## প্রদেশ ১

* **[[কুম্ভমেলা|কুম্ভ মেলা]]** - বরাহক্ষেত্রে প্রতি ১৩ বছর পর পর উদ্‌যাপন করা হয় ।
* **মাই বেণী মেলা** - ইলাম জেলায় প্রতি বছর মাঘে সংক্রান্তিতে পালিত হয়।
* **চোসাক টাংনাম চিসাপানি মেলা** - চিসাপানি, ইলামে প্রতি বছর কিরাত, রাই এবং লিম্বু সম্প্রদায়ের দ্বারা উদযাপিত হয়।
* **গজুরমুখী মেলা** - প্রতি বছর কার্তিক পূর্ণিমায় ইলাম জেলার দেউমাই নদীর তীরে লিম্বু সম্প্রদায়ের দ্বারা উদযাপিত হয়।
* **হালেশী মহাদেব মেলা -** প্রতি বছর রাম নবমী থেকে শুরু করে খোটাং জেলায় ১৬ দিন ধরে পালিত হয় ।
* **বুদ্ধ সুব্বা মেলা** - প্রতি বছর বৈশাখী পূর্ণিমায় সুনসারি জেলায় উদ্‌যাপিত হয় ।

## মাধেশ প্রদেশ

* **[[গাধিমাই উৎসব|গাধিমাই মেলা]]** - প্রতি পাঁচ বছর অন্তর বড় জেলায় উদ্‌যাপিত হয় । এই মেলায় মহিষ, শুকর, ছাগল, মুরগি ও কবুতর সহ অন্যান্য অনেক পশুদের বৃহৎ আকারে বলিদান করা হয়। উৎসবটিকে বিশ্বের বৃহত্তম পশুবলি অনুষ্ঠান হিসেবে বর্ণনা করা হয়। দুই শতাব্দীরও বেশি সময় ধরে এই উৎসবে লক্ষাধিক লোক অংশগ্রহণ করে আসছে।
* **[[ভূত মেলা]]** - প্রতি বছর সিরহা জেলায় উদ্‌যাপিত হয় ।

## বাগমতি প্রদেশ

* **[[মকর মেলা]]** - প্রতি ১২ বছর পর *মাঘে সংক্রান্তিতে* পানৌতিতে উদযাপিত হয় । তিনটি নদীর সঙ্গমস্থল ত্রিবেণীঘাটে পুরো মাঘ মাস ধরে এই উৎসব পালিত হয়।
* **দেবীঘাট মেলা -** প্রতিবছর *চিত্রা সুলকা পূর্ণিমা* ও *হরিবোধিনী একাদশীতে* সূর্যমতি নদী ও তাদি নদীর সঙ্গমস্থলের কাছে রাসুওয়া জেলার বাট্টার বাজারে উদযাপিত হয় । 
* **ত্রিবেণী ধাম মেলা** - প্রতি বছর *মাঘে আউশিতে* চিতওয়ান জেলায় উদ্‌যাপিত হয় ।
* **গোসাইকুণ্ড মেলা** - প্রতি বছর জনাই পূর্ণিমায় হিন্দু ও বৌদ্ধ ধর্মাবলম্বীরা রাসুয়া জেলার গোসাইকুণ্ডে পালন করে। 
* **গোদাবরী মেলা** - প্রতি ১২ বছর অন্তর গোদাবরী, ললিতপুটে উদযাপিত হয়।
* **[[মৎস্য নারায়ণ মেলা]]** - প্রতি তিন বছর অন্তর কাঠমান্ডুর মৎস্যনারায়ণের মন্দিরে অনুষ্ঠিত হয়। সারাদেশ থেকে ভক্তরা মলমাসের সময় মন্দিরে আসেন ভগবান বিষ্ণুর উপাসনা করতে এবং সেখানে পবিত্র পুকুরে পূর্ণস্নান করেন।

## গন্ডকী প্রদেশ

* **দেবঘাট মেলা -** তানাহু জেলার কালী গন্ডকী নদী ও ত্রিশূলী নদীর সঙ্গমস্থলে প্রতি বছর মাঘে সংক্রান্তি উপলক্ষে পালিত হয় ।
* **বাগলুং কালিকা মেলা** - প্রতি বছর *চৈত্র অষ্টমীতে* বাগলুং জেলায় উদ্‌যাপিত হয় ।
* **ইয়ারতুং মেলা -** গ্রীষ্মের সমাপ্তি উপলক্ষে মুস্তাং জেলার থাকালি জনগণ প্রতি বছর তিন দিন ধরে উদযাপন করে । ঘোড়দৌড়, নাচ এবং গানের মতো ক্রিয়াকলাপগুলি মেলায় পরিচালিত হয়। ঐতিহ্যগতভাবে, গ্রামের প্রধান সন্ন্যাসী উৎসবের সূচনা করেন। প্রথম দিনটি উৎসর্গ করা হয় গ্রামের প্রধানকে। দ্বিতীয় দিনটি সন্ন্যাসীদের জন্য উৎসর্গীকৃত এবং তৃতীয় দিনটি সাধারণ মানুষের জন্য উৎসর্গীকৃত। মেলাটি তিব্বতীয় চন্দ্র ক্যালেন্ডারের উপর ভিত্তি করে এবং জানাই পূর্ণিমা (আগস্ট পূর্ণিমার দিন) থেকে শুরু হয়।

## লুম্বিনি প্রদেশ

* **রুরু মেলা** - পালপা জেলার কালী গন্ডকী নদীর তীরে প্রতি বছর *মাঘে সংক্রান্তিতে* পালিত হয় ।
* **স্বর্গদ্বারী মেলা** - পিউথান জেলার স্বর্গদ্বারী মন্দিরে প্রতি বছর *বৈশাখ পূর্ণিমা* এবং *কার্তিক পূর্ণিমায়* উদযাপিত হয় ।

## কর্নালী প্রদেশ

## সুদুর পশ্চিম প্রদেশ

* **বাদি মালিকা মেলা** - বাজুরা জেলায় প্রতি বছর ভাদ্র মাসের শুল্কপক্ষে পালিত হয় ।
* **বিজয়নাথ মেলা** - বুধীগঙ্গা নদী ও নিরাপদখোলা নদীর সঙ্গমস্থলে অছাম জেলায় প্রতি বছর শিবরাত্রিতে উদযাপিত হয়।

## আরো দেখুন

* মেলা
* মেলা (ধর্মীয়)

## তথ্যসূত্র

বিষয়শ্রেণী:নেপালের হিন্দু উৎসব
বিষয়শ্রেণী:এশিয়ার মেলা
বিষয়শ্রেণী:নেপালের সংস্কৃতি
মেলি
অসম্ভব (চলচ্চিত্র)

**অসম্ভব** ২০২৩ সালের একটি বাংলাদেশী নাট্য চলচ্চিত্র। যা অরুণা বিশ্বাস পরিচালিত প্রথম চলচ্চিত্র। সরকারি অনুদানে চলচ্চিত্রটি বাংলাদেশের স্বাধীনতা যুদ্ধ, পারিবারিক সম্পর্ক ও যাত্রাপালার ঐতিহ্য নিয়ে নির্মিত হয়েছে। মূল কাহিনী ও সার্বিক তত্ত্বাবধানে প্রসূন বিশ্বাস মিঠু এবং সংলাপ ও কাহিনী বিন্যাসে ছিলেন মুজতবা সউদ।

## অভিনয় শিল্পী

* আবুল হায়াত
* অরুণা বিশ্বাস
* গাজী আবদুন নূর - অমলেন্দু বিশ্বাস 
* সোহানা সাবা
* শতাব্দী ওয়াদুদ
* শাহেদ শরীফ খান
* জিনাত শানু স্বাগতা
* শহীদ কাদরী
* নাফিস আহমেদ
* জ্যোৎস্না বিশ্বাস (অতিথি শিল্পী)

## সংগীত
‘অসম্ভব’ চলচ্চিত্রে নির্মিত গানের গীতিকার রবীন্দ্রনাথ ঠাকুর, অতুল প্রসাদ সেন, ভৈরব নাথ গঙ্গোপাধ্যায় এবং গাজী মাজহারুর আনোয়ার। গানগুলোতে কণ্ঠ দিয়েছেন অনিমা রায়, চম্পা বণিক।

## মুক্তি
চলচ্চিত্রটি ২০২৩ সালের ৩ই নভেম্বর বাংলাদেশের ২২টি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ

* 
* 

বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:অরুণা বিশ্বাস পরিচালিত চলচ্চিত্র
বিষয়শ্রেণী:২০২৩-এ পরিচালনায় অভিষেক চলচ্চিত্র
ফিরে দেখা

**ফিরে দেখা** ২০২৩ সালের একটি বাংলাদেশী মুক্তিযুদ্ধভিত্তি চলচ্চিত্র। এটি চিত্রনায়িকা রোজিনা পরিচালিত প্রথম চলচ্চিত্র। চলচ্চিত্রে প্রধান চরিত্রে অভিনয় করেছেন রোজিনা, ইলিয়াস কাঞ্চন, নিরব ও অর্চিতা স্পর্শিয়া। এই চলচ্চিত্রের মাধ্যমে ১৪ বছর পর রোজিনার বিপরীতে ইলিয়াস কাঞ্চন অভিনয় করছেন। 
## নির্মাণ
চলচ্চিত্রটি ২০১৯-২০ অর্থবছরে ৫০ লাখ টাকা সরকারি অনুদান পেয়ে নির্মিত হয়েছে। এর বেশিভাগ দৃশ্য রাজবাড়ীতে গ্রহণ করা হয়েছে।

## অভিনয়শিল্পী
* রোজিনা
* ইলিয়াস কাঞ্চন
* নিরব হোসেন
* অর্চিতা স্পর্শিয়া
* মাহামুদুল ইসলাম মিঠু

## মুক্তি
২০২৩ সালের ১৬ জুন বাংলাদেশের ২২টি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ

* 

বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র
গৌতম হালদার

**গৌতম হালদার** ( ৯ ডিসেম্বর ১৯৬৩-)  কলকাতার ভারতীয় নাট্য জগতের একজন অভিনেতা এবং পরিচালক ছিলেন।  তিনি রহড়ার রামকৃষ্ণ মিশন বিবেকানন্দ শতবর্ষ (ভিসি) কলেজ থেকে স্নাতক ডিগ্রি অর্জন করেছেন। 

## থিয়েটার জীবন
গৌতম হালদার নান্দীকার থিয়েটার গ্রুপের সদস্য ছিলেন এবং *শেষ সাক্ষাৎকার*, *ফুটবল*, *ফেরিওয়ালার মৃত্যু*, *মেঘনাদবধ কাব্য* এবং *বড়দার*  মতো নাটকে অভিনয় করেছিলেন। তার অনেক সফল পরিচালনার মধ্যে *সজন বাদিয়ার ঘাটের* নাম অবশ্যই উল্লেখযোগ্য। *মেঘনাদ বধ কাব্য*  যেখানে  সঙ্গীত, কবিতা, চালচলন এবং নৃত্যের উপর ভিত্তি করে গৌতমের একক অভিনয়,থিয়েটারের একটি সম্পূর্ণ ভিন্ন ধারায় ছিল। তারপরে তিনি নয়ে নাটুয়া নামে আরেকটি দল শুরু করেন এবং *মেঘনাদধ* *বড়দা* (মুন্সি প্রেমচাঁদের একটি গল্প)*, *জাল* (শীর্ষেন্দু মুখোপাধ্যায়ের লেখা), ঠাকুরমার ঝুলি, হাওয়াই, ওথেলো এবং মৈমনসিংহ গীতিকা মঞ্চস্থ করেন। তিনি প্রাচ্য প্রযোজিত সখারাম নাটকের নাম ভূমিকায় অভিনয় করেন। 

== ফিল্মোগ্রাফি ==  
তিনি [[অঞ্জন দত্ত]], রাজা সেন, নীতিশ রায়ের মতো বাঙালি পরিচালকদের দ্বারা পরিচালিত বাংলা চলচ্চিত্রেও অভিনয় করেছেন।
মায়া মৃদঙ্গ (২০১৬ ) রাজা সেন (সহ অভিনেতা -[[ঋতুপর্ণা সেনগুপ্ত]], [[পাওলি দাম]], [[দেবশংকর হালদার|দেবশঙ্কর হালদার]])

নীতিশ রায়ের *তদন্ত* (২০১৬) (সহ অভিনেতা - [[রাহুল ব্যানার্জী (অভিনেতা)|রাহুল ব্যানার্জি]], [[প্রিয়াঙ্কা সরকার]], [[ঋতুপর্ণা সেনগুপ্ত]], [[দেবশংকর হালদার|দেবশঙ্কর হালদার]], [[কৌশিক সেন]])                                     ‌                                                                                                                                                         
== টেলিভিশন ==  
তিনি রাজেন্দ্র প্রসাদ দাস, শুভেন্দু চক্রবর্তীর মতো বাঙালি পরিচালকদের দ্বারা পরিচালিত বাংলা সিরিয়ালেও অভিনয় করেছেন।   ‌‌‌‌‌‌                                                
                                     
* *করুনাময়ী রানী রাসমণি* (২০১৭-২০২২)                                  
                                          
* *মহাপীঠ তারাপীঠ'' (২০১৯-২০২২)                                       
                                                  
## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:কলকাতার অভিনেতা
বিষয়শ্রেণী:১৯৫০-এর দশকে জন্ম
বিষয়শ্রেণী:২০২৩-এ মৃত্যু
মুহাম্মদ-আলি শো

**মুহাম্মদ-আলি শো** (, ; জন্ম: ১৯ জানুয়ারি ২০০৪) হলেন একজন ফরাসি–ইংরেজ পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, শো ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
মুহাম্মদ-আলি শো ২০০৪ সালের ১৯শে জানুয়ারি তারিখে ফ্রান্সের স্তেঁতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
শো ইংল্যান্ড অনূর্ধ্ব-১৬, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ইংল্যান্ড এবং ফ্রান্সের প্রতিনিধিত্ব করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল সোসিয়েদাদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:আঁজে স্পোর্টিং ক্লাবের খেলোয়াড়
বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
সরকারি ইয়াছিন কলেজ

**সরকারি ইয়াছিন কলেজ** বাংলাদেশের ফরিদপুর জেলার একটি সরকারি কলেজ। এটি ১৯৬৮ সালে প্রতিষ্ঠিত হয় এবং ১৯৮৭ সালে সরকারিকরণ করা হয়। কলেজটি ফরিদপুর শহরের টেপাখোলায় অবস্থিত।

## ইতিহাস
সরকারি ইয়াছিন কলেজ প্রথম প্রতিষ্ঠিত হয়েছিল *ইয়াছিন মুসলিম হাই স্কুল* নামে। এ এলাকার অল্প শিক্ষিত অথচ প্রবল শিক্ষানুরাগী *ইয়াছিন জমাদ‍ার* নামক ব্যক্তিটির জমি ও অর্থসাহায্যে যার প্রতিষ্ঠা। সে সময়ে শিক্ষা বিস্তারের খুব স্বল্প সংখ্যক মুসলমানই শিক্ষা প্রতিষ্ঠান নির্মানে এগিয়ে আসতেন। তাই ইয়াছিন জমাদারের মতো স্বল্প শিক্ষিত মানুষের পক্ষে এ ধরণের প্রয়াস ছিল সত্যই অকল্পনীয়।

ইয়াছিন মুসলিম হাই স্কুল সময়ের দাবীতে ১৯৬৮ সালে স্থানীয় জনগণ এবং শিক্ষানুরাগী ব্যক্তিদের উদ্যোগে *ইয়াছিন কলেজে* রূপান্তরীত হয়। যা ১৯৮৭ সালে তৎকালীন রাষ্ট্রপতি হুসেইন মুহাম্মদ এরশাদের ঘোষণার মধ্য দিয়ে আজকের সরকারি ইয়াছিন কলেজ, ফরিদপুর নামে পরিচিতি লাভ করে।

## কার্যক্রম
কলেজটিতে বিজ্ঞান, মানবিক ও বাণিজ্য বিভাগে উচ্চ মাধ্যমিক ও স্নাতক পর্যায়ের শিক্ষা কার্যক্রম চালু রয়েছে। কলেজটিতে মোট ১২টি বিভাগ রয়েছে। বিজ্ঞান বিভাগে ৪টি, মানবিক বিভাগে ৫টি এবং বাণিজ্য বিভাগে ৩টি। কলেজটিতে বর্তমানে প্রায় ২০৯৭ জন শিক্ষার্থী ভর্তি রয়েছে।

কলেজটিতে একটি সুসজ্জিত পাঠাগার, একটি কম্পিউটার ল্যাব এবং একটি শরীরচর্চা কেন্দ্র রয়েছে। কলেজটিতে বিভিন্ন ধরনের সহশিক্ষা কার্যক্রম চালু রয়েছে, যার মধ্যে রয়েছে সাহিত্য ও বিজ্ঞান সমিতি, সাংস্কৃতিক সমিতি, ক্রীড়া সমিতি ইত্যাদি।

কলেজটি ফরিদপুর জেলার একটি অন্যতম গুরুত্বপূর্ণ শিক্ষা প্রতিষ্ঠান। এটি ফরিদপুরের শিক্ষার মানোন্নয়নে গুরুত্বপূর্ণ ভূমিকা পালন করে আসছে।

## ছাত্র-ছাত্রীর সংখ্যা
*মোট ছাত্র-ছাত্রী ২০৯৭ জন
**ছাত্র ১৮৭৬ জন
**ছাত্রী ২২১ জন
*শ্রেণী ভিত্তিক
**একাদশ ১২০৭ জন
**দ্বাদশ ৮৯০ জন

## প্রশাসনিক তথ্য
*কলেজ কোড - ৫১৫০
*জাতীয় বিশ্ববিদ্যালয়কোড - ৬০০৩
*ইআইআইএন নং- ১০৮৭৯৫

## চিত্রশালা

চিত্র:সরকারি ইয়াছিন কলেজ.jpg|কলেজের মাঠ ও একাডেমিক ভবন
চিত্র:সরকারি ইয়াছিন কলেজ 3.jpg|কলেজের প্রশাসনিক ভবন
চিত্র:GYaC - IMG 20250624 151306.jpg|নির্মাণাধীন নতুন একাডেমিক ভবন


## আরও দেখুন
*সরকারি রাজেন্দ্র কলেজ
*ফরিদপুর জেলা প্রশাসন স্কুল এন্ড কলেজ

## তথ্যসূত্র

## বহিঃসংযোগ

*সরকারি ইয়াছিন কলেজ, ফরিদপুর 
* 

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সরকারি ইয়াছিন কলেজ
ফরিদপুর জেলা প্রশাসন স্কুল এন্ড কলেজ

**ফরিদপুর জেলা প্রশাসন স্কুল এন্ড কলেজ (FDASC)** বাংলাদেশের ফরিদপুর জেলার একটি বেসরকারি শিক্ষা প্রতিষ্ঠান। এটি ২০২০ সালে জেলা প্রশাসক অতুল সরকারের উদ্যোগে প্রতিষ্ঠিত হয়। বিদ্যালয়টি ঝিলটুলী মহল্লায় অবস্থিত এবং এটি ৬৪ শতাংশ জমির উপর নির্মিত।

## ইতিহাস
FDASC এর ইতিহাস খুবই সংক্ষিপ্ত। এটি ২০২০ সালে জেলা প্রশাসক অতুল সরকারের উদ্যোগে প্রতিষ্ঠিত হয়। বিদ্যালয়টি প্রতিষ্ঠার মূল লক্ষ্য ছিল ফরিদপুর জেলার শিক্ষার মানোন্নয়ন করা।

FDASC কে একটি আধুনিক এবং মানসম্মত শিক্ষা প্রতিষ্ঠান হিসেবে গড়ে তোলার জন্য জেলা প্রশাসন বিভিন্ন পদক্ষেপ গ্রহণ করেছে। বিদ্যালয়টিতে আধুনিক সুযোগ-সুবিধা এবং শিক্ষকদের জন্য প্রশিক্ষণের ব্যবস্থা করা হয়েছে।

## প্রতিষ্ঠানের গান

জ্ঞানের আলোয় সূরের মূর্ছনায়

নৃত্যের ঝংকার প্রকৃতির মোহনায়

আলোকিত এক স্থান

জেলা প্রশাসন স্কুল।

ডিসি স্যারের স্বপ্নে আদর্শে

এডিসি স্যারের তত্ত্বাবধানে

শিক্ষকদের আন্তরিকতার ছোয়া

লক্ষ্য শুধু কুড়িদের প্রস্ফুটিত করে গড়া।

জ্ঞানে গুনে নীতি আদর্শে

আলোকিত সমাজ বিনির্মানে

সদা জাগ্রত আমাদের এই প্রতিষ্ঠান

লক্ষ্য শুধু শুদ্ধ মানুষ গড়ে

নতুন রূপে দেশ গড়া।


## আরও দেখুন
*কানাইপুর স্কুল এন্ড কলেজ
## তথ্যসূত্র

## বহিঃসংযোগ

* অফিসিয়াল ওয়েবসাইট
* 

বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ফরিদপুরের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের কালেক্টরেট স্কুল এন্ড কলেজ
আবদুল হামিদ মিয়া

**আবদুল হামিদ মিয়া** (১৮৮৭-১৯৭৬) ছিলেন একজন বাঙালি রাজনীতিক ও সমাজসেবক। তিনি রাজশাহীতে মুসলিম লীগ প্রতিষ্ঠায় বিশেষ ভূমিকা পালন করেন এবং পূর্ববঙ্গ আইন পরিষদের সদস্য (এমএলএ) ছিলেন।

## প্রাথমিক জীবন
আবদুল হামিদ মিয়ার জন্ম ১৮৮৭ সালে ব্রিটিশ ভারতের রাজশাহীর কাদিরগঞ্জে। তার পিতা লাল মোহাম্মদ সরদার দু'বার অবিভক্ত বাংলার লেজিসলেটিভ কাউন্সিলের সদস্য (এমএলসি) ছিলেন।

## পারিবারিক জীবন
আবদুল হামিদ মিয়ার স্ত্রী জেবুন নেসা। এই দম্পতীর ১২ ছেলে-মেয়ের মধ্যে প্রথম সন্তান আবুল হাসনাত মোহাম্মদ কামারুজ্জামান বাংলাদেশের প্রথম স্বরাষ্ট্র মন্ত্রী যিনি বাংলাদেশের স্বাধীনতা যুদ্ধ চলাকালে গঠিত অস্থায়ী সরকারের স্বরাষ্ট্র, কৃষি এবং ত্রাণ ও পুনর্বাসন মন্ত্রণালয়ের দায়িত্বপ্রাপ্ত মন্ত্রী ছিলেন। হামিদ মিয়ার পৌত্র এ এইচ এম খাইরুজ্জামান লিটন রাজশাহী সিটি কর্পোরেশনের মেয়র।

হামিদ মিয়ার পিতা লাল মোহাম্মদ সরদার দু'বার অবিভক্ত বাংলার লেজিসলেটিভ কাউন্সিলের সদস্য (এমএলসি) ছিলেন।

## রাজনৈতিক জীবন
আবদুল হামিদ মিয়া রাজশাহী অঞ্চলের মুসলিম লীগের সভাপতির দায়িত্ব পালন করেন। তিনি ১৯৪৬ সাল থেকে ১৯৫৪ সাল পর্যন্ত দুই মেয়াদে অবিভক্ত বাংলা ও পরে পূর্ববঙ্গ আইন পরিষদের সদস্য ছিলেন।

## মৃত্যু
আবদুল হামিদ মিয়া ১৯৭৬ সালে মৃত্যুবরণ করেন।

## তথ্যসূত্র

বিষয়শ্রেণী:১৯৭৬-এ মৃত্যু
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:১৮৮৭-এ জন্ম
জোশকো গভারদিওল

**জোশকো গভারদিওল** (; জন্ম: ২৩ জানুয়ারি ২০০২) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ক্রোয়েশিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৬ সালে, গভারদিওল ক্রোয়েশিয়া অনূর্ধ্ব-১৪ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২১ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২৫ ম্যাচে ২টি গোল করেছেন।

## প্রারম্ভিক জীবন
জোশকো গভারদিওল ২০০২ সালের ২৩শে জানুয়ারি তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গভারদিওল ক্রোয়েশিয়া অনূর্ধ্ব-১৪, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৫ বছরে ২৫ ম্যাচে অংশগ্রহণ করে ৪টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্রোয়েশীয় ফুটবলার
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ক্রোয়েশিয়ার আন্তর্জাতিক যুব ফুটবলার
বিষয়শ্রেণী:ক্রোয়েশিয়ার পুরুষ আন্তর্জাতিক ফুটবলার
বিষয়শ্রেণী:ফুটবল ক্লাব দিনামো জাগরেবের খেলোয়াড়
বিষয়শ্রেণী:আরবি লাইপৎসিশের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:ক্রোয়েশীয় প্রথম ফুটবল লিগের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ক্রোয়েশীয় প্রবাসী ফুটবলার
বিষয়শ্রেণী:ইংল্যান্ডে ক্রোয়েশীয় প্রবাসী ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
ব্রেজনোজ কলেজ, অক্সফোর্ড

**ব্রেজনোজ কলেজ** (**বিএনসি**) ইউনাইটেড কিংডমের অক্সফোর্ড বিশ্ববিদ্যালয়ের একটি কনস্টিটিউয়েন্ট কলেজ। এটি ১৫০৯ সালে একটি কলেজ হিসাবে প্রতিষ্ঠিত হওয়ার আগে ১৩তম শতাব্দীতে ব্রাসেনোজ হল হিসাবে শুরু হয়েছিল। লাইব্রেরি এবং চ্যাপেলটি ১৭শ শতাব্দীর মাঝামাঝি এবং ১৯শ শতাব্দীর শেষের দিকে এবং ২০শ শতাব্দীর শুরুতে নতুন চতুর্ভুজ যুক্ত করা হয়েছিল।

২০২০-২০২১ সালে নরিংটন টেবিলে (আন্ডারগ্র্যাজুয়েট ডিগ্রি পরীক্ষায় পারফরম্যান্সের একটি অনানুষ্ঠানিক পরিমাপ) ব্রেজনোজ চতুর্থ স্থান অধিকার করে। একটি সাম্প্রতিক অক্সফোর্ড ব্যারোমিটার সমীক্ষায়, ব্রাসেনোসের স্নাতকদের ৯৮% সামগ্রিক সন্তুষ্টি নিবন্ধিত হয়েছে৷ সাম্প্রতিক বছরগুলিতে, ইউকে স্নাতক গ্রহণের প্রায় ৮০% রাজ্য স্কুল থেকে এসেছে।

ব্রেজনোজে বিশ্বের প্রাচীনতম রোয়িং ক্লাবগুলির একটি ব্রেজনোজ কলেজ বুট ক্লাব অবস্থিত৷

## ইতিহাস

### ফাউন্ডেশন

অক্সফোর্ডের ব্রাসেনোজ কলেজের ইতিহাস ১৫০৯ সাল পর্যন্ত প্রসারিত, যখন কলেজটি ব্রাসেনোস হলের জায়গায় প্রতিষ্ঠিত হয়েছিল, একটি মধ্যযুগীয় একাডেমিক হল যার নাম ১২৭৯ সালে প্রথম উল্লেখ করা হয়। এটির নামটি হলের দরজাকে সাজানো একটি পিতল বা ব্রোঞ্জের নকারের নাম থেকে এসেছে বলে মনে করা হয়।

কলেজটি ল্যাঙ্কাশায়ার এবং চেশায়ারের সাথে যুক্ত ছিল, এর দুই প্রতিষ্ঠাতা - স্যার রিচার্ড সাটন এবং লিঙ্কনের বিশপ, উইলিয়াম স্মিথ - একটি লিঙ্ক যা বিংশ শতাব্দীর শেষার্ধ পর্যন্ত দৃঢ়ভাবে বজায় ছিল। The first principals navigated Brasenose, with its Catholic sympathisers, through the Reformation and continuing religious reforms. প্রথম প্রিন্সিপালরা ব্র্যাসেনোসে, এর ক্যাথলিক সহানুভূতিশীলদের সাথে, সংস্কার এবং অব্যাহত ধর্মীয় সংস্কারের মাধ্যমে নেভিগেট করেছিলেন।

ইংরেজি গৃহযুদ্ধের সময় বেশিরভাগ ব্রাসেনোস রাজকীয় পক্ষের পক্ষে ছিল, যদিও এটি উভয় পক্ষের উল্লেখযোগ্য জেনারেল এবং পাদ্রী তৈরি করেছিল।

লাইব্রেরি এবং চ্যাপেলটি ১৭শ শতাব্দীর মাঝামাঝি সময়ে সম্পন্ন হয়েছিল, যদিও ব্রাসেনোস ক্রমাগত আর্থিক সমস্যায় ভুগছিল।

## তথ্যসূত্র

## বহিঃসংযোগ

* Official website
* Official HCR website 
* JCR website 
* Virtual tour of Brasenose College 


বিষয়শ্রেণী:১৫০৯-এ ইংল্যান্ডে প্রতিষ্ঠিত
বিষয়শ্রেণী:১৫০০-এর দশকে প্রতিষ্ঠিত শিক্ষা প্রতিষ্ঠান
বিষয়শ্রেণী:অক্সফোর্ড বিশ্ববিদ্যালয়ের ভবন ও স্থাপনা
বিষয়শ্রেণী:অক্সফোর্ড বিশ্ববিদ্যালয়ের কলেজ
ইসিক-কুল

**ইসিক-কুল হ্রদ** (, ) হল পূর্ব কিরগিজস্তানে পশ্চিমাঞ্চলীয় তিয়েন শান পর্বতমালার একটি বদ্ধ (অর্থাৎ, বহিঃপ্রবাহ ছাড়াই) লবণাক্ত পানির হ্রদ যা কাজাখস্তান থেকে কিরগিজস্তানকে বিভক্তকারী একটি বিভাজক পরিসরের ঠিক দক্ষিণে অবস্থিত। এটি পৃথিবীর সপ্তম গভীরতম হ্রদ, আয়তনের দিক থেকে বিশ্বের দশম বৃহত্তম হ্রদ এবং কাস্পিয়ান সাগরের পর বিশ্বের দ্বিতীয় বৃহত্তম লবণাক্ত পানির হ্রদ। কিরগিজ ভাষায় Issyk-Kul মানে "উষ্ণ হ্রদ"; কারণ এটি  অবস্থিত এবং শীতকালে এখানে প্রচণ্ড ঠাণ্ডা পড়ে, কিন্তু লবণাক্ততার কারণে এটি খুব কমই জমাট বাঁধে।
কিরগিজস্তান সরকার এখানে একটি সংরক্ষিত প্রাকৃতিক উদ্যান তৈরি করেছে। ইতিহাসবিদরা এখানে খনন করার সময় ২,৫০০ বছরের পুরনো একটি শহর খুঁজে পেয়েছেন এবং এটি নিয়ে গবেষণা চলছে।

## ভূগোল
ইসিক-কুল হ্রদ  দীর্ঘ,  পর্যন্ত প্রশস্ত এবং এর ক্ষেত্রফল । এটি দক্ষিণ আমেরিকার টিটিকাকা হ্রদের পরে বিশ্বের দ্বিতীয় বৃহত্তম পার্বত্য হ্রদ। এটি ভূপৃষ্ঠ হতে  উচ্চতায় অবস্থিত এবং এর গভীরতা ।

এই হ্রদে প্রায় ১১৮টি নদী ও স্রোতস্বীনি এসে মিশেছে; এদের মধ্যে বৃহত্তম হল জিরগালাং নদী এবং টুপ নদী।

## ইতিহাস
ইসিক-কুল হ্রদটি দূর প্রাচ্য থেকে ইউরোপে ভ্রমণকারীদের স্থল পথ হিসেবে সুপরিচিত সিল্ক রোডের একটি বিশ্রাম কেন্দ্র ছিল। প্রখ্যাত চৈনিক বৌদ্ধ পণ্ডিত ও ভিক্ষু জুয়ানজাং এই হ্রদের পাশ দিয়ে পরিভ্রমণ করেছিলেন এবং ৭ম শতাব্দীর ঐতিহাসিক ভ্রমণ কাহিনী *[[গ্রেট ট্যাং রেকর্ডস অন দ্যা ওয়েস্টার্ন রিজিওন]]* -এ বিস্তারিত উল্লেখ করেছেন। এই হ্রদটি চিং রাজবংশে শাসনামলে চীনা ভূখণ্ডের একটি অংশ ছিল এবং টারবাগাতাই চুক্তির পর আশেপাশের অঞ্চল সহ এটিকে রাশিয়ার নিকট হস্তান্তর করা হয়।

## পরিবেশ

ইসিক-কুলের অনন্য প্রকৃতির ভূবৈচিত্র এবং জলচর পাখি রক্ষা করার জন্য ১৯৪৮ সালে ইসিক-কুল রাজ্য সংরক্ষণ এলাকা প্রতিষ্ঠিত হয় যা ছিলো কিরগিজস্তানের প্রথম প্রকৃতি সংরক্ষণ এলাকা। ১৯৭৫ সালে এটি একটি রামসার সাইট হিসাবে স্বীকৃত পায়। ইসিক-কুল অঞ্চলের প্রশাসনিক সীমানার মধ্যে প্রতিষ্ঠিত ইসিক-কুল জীবমণ্ডল সংরক্ষণ এলাকাটি ২০০০ সালে প্রতিষ্ঠিত ইউনেস্কোর বিশ্ব জীবমণ্ডল সংরক্ষণ জালের অধীনস্থ।
## পর্যটন

সোভিয়েত যুগে এই হ্রদটি একটি জনপ্রিয় অবকাশ যাপনের কেন্দ্রে পরিণত হয়েছিল, যার উত্তর উপকূলে অসংখ্য আরোগ্যালয়, বিশ্রাম কেন্দ্র এবং অবকাশ গৃহ ছিল। এদের অনেকগুলোই কোলপন-এটা শহরের মধ্যে এবং এর আশেপাশে কেন্দ্রীভূত ছিল। সোভিয়েত রাশিয়া ভেঙে যাওয়ার পর এই অবকাশ কেন্দ্রটি বেশ প্রতিকূল পরিস্থিতির সম্মুক্ষিণ হয়; তবে, বর্তমানে এই ভবনগুলোর সংস্কার চলছে এবং নতুন প্রজন্মের স্বাস্থ্য ও অবসর কাটাতে আগতদের জন্য সাধারণ ব্যক্তিগত বিছানা ও প্রাতঃরাশের ব্যবস্থা করা হচ্ছে।

## তথ্যসূত্র

## বহিঃসংযোগ

* বিশ্ব হ্রদ তথ্যপঞ্জীতে ইশিক-কুল হ্রদ

বিষয়শ্রেণী:প্রাচীন হ্রদ
বিষয়শ্রেণী:কিরগিজস্তানের প্রত্নতাত্ত্বিক স্থান
বিষয়শ্রেণী:কিরগিজস্তানের হ্রদ
বিষয়শ্রেণী:এশিয়ার বদ্ধ হ্রদ
বিষয়শ্রেণী:পার্বত্য হ্রদ
বিষয়শ্রেণী:ইশিক-কুল অঞ্চল
বিষয়শ্রেণী:কিরগিজস্তানের রামসার স্থান
বিষয়শ্রেণী:এশিয়ার পর্বতমালা
বিষয়শ্রেণী:রেশম পথের উপর অবস্থিত স্থান
বিষয়শ্রেণী:তিয়েন শান